rejauldu/bengali-wikipedia huggingface dataset:
সামোয়া জাতীয় অনূর্ধ্ব-২০ ফুটবল দল (; যা সামোয়া অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে সামোয়ার প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম সামোয়ার ফুটবলের সর্বোচ্চ নিয়ন্ত্রক সংস্থা সামোয়া ফুটবল ফেডারেশন দ্বারা নিয়ন্ত্রিত হয়। ১৯৮৮ সালের ৩রা সেপ্টেম্বর তারিখে, সামোয়া অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করেছে; ফিজির সুভায় অনুষ্ঠিত পাপুয়া নিউগিনি অনূর্ধ্ব-২০ দলের বিরুদ্ধে উক্ত ম্যাচে তারা ০–৫ গোলের ব্যবধানে পরাজিত হয়েছিল।  ৩,৫০০ ধারণক্ষমতাবিশিষ্ট আপিয়া জাতীয় ফুটবল স্টেডিয়ামে মানুমেয়া নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সামোয়ার রাজধানী আপিয়ায় অবস্থিত। বর্তমানে এই দলের ম্যানেজারের দায়িত্ব পালন করছেন ইতালীয় সাবেক ফুটবল খেলোয়াড় ভালেরিও রাক্কুয়লিয়া এবং অধিনায়কের দায়িত্ব পালন করছেন গ্লেনফিল্ড রোভার্সের রক্ষণভাগের খেলোয়াড় হারলেন রাসেল।  সামোয়া অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, ওএফসি অনূর্ধ্ব-২০ চ্যাম্পিয়নশিপে সামোয়া অনূর্ধ্ব-২০ এপর্যন্ত ৯ বার অংশগ্রহণ করেছে, যার মধ্যে সেরা সাফল্য হচ্ছে ২০০১ ওএফসি অনূর্ধ্ব-২০ চ্যাম্পিয়নশিপের গ্রুপ পর্বে অংশগ্রহণ করা, যেখানে তারা শুধুমাত্র ৬ অর্জন করতে সক্ষম হয়েছিল।  সামুয়েলো মালো, পাগো তিমিপোপো, হেনরি স্মিথ, ফ্রাঙ্ক মেরিনার এবং টিমোথি হান্টের মতো খেলোয়াড়গণ সামোয়া অনূর্ধ্ব-২০ দলের জার্সি গায়ে মাঠ কাঁপিয়েছেন।  প্রতিযোগিতামূলক তথ্য ফিফা অনূর্ধ্ব-২০ বিশ্বকাপ  ফিফা অনূর্ধ্ব-২০ বিশ্বকাপ  সাল  পর্ব  অবস্থান  ম্যাচ  জয়    হার      ১৯৭৭  প্রতিষ্ঠিত হয়নি  ১৯৭৯   ১৯৮১   ১৯৮৩   ১৯৮৫   ১৯৮৭   ১৯৮৯  উত্তীর্ণ হয়নি  ১৯৯১   ১৯৯৩   ১৯৯৫   ১৯৯৭   ১৯৯৯   ২০০১   ২০০৩   ২০০৫   ২০০৭   ২০০৯   ২০১১   ২০১৩   ২০১৫   ২০১৭   ২০১৯   ২০২১  কোভিড-১৯ মহামারীর কারণে বাতিল  ২০২৩  অনির্ধারিত  মোট   ০/২২    তথ্যসূত্র  বহিঃসংযোগ     ফিফা-এ সামোয়া জাতীয় অনূর্ধ্ব-২০ ফুটবল দল    ওএফসি-এ সামোয়া জাতীয় অনূর্ধ্ব-২০ ফুটবল দল   অনূর্ধ্ব-২০ ফুটবল বিষয়শ্রেণী:ওশেনিয়ার জাতীয় অনূর্ধ্ব-২০ ফুটবল দল অনূর্ধ্ব-২০ বিষয়শ্রেণী:সামোয়ায় ফুটবল
পশতুনিস্তান (; পাখতুনিস্তান নামেও পরিচিত, বা পাঠানিস্তান, অর্থ পশতুদের দেশ, হচ্ছে পশতু জনগোষ্ঠী অধ্যুষিত একটি ভৌগোলিক ঐতিহাসিক অঞ্চল যা আজকের দিনের আফগানিস্তান এবং পাকিস্তানের কিছু অঞ্চল নিয়ে গঠিত যেখানে পশতু সংস্কৃতি, ভাষা এবং জাতীয়তা প্রবল। এই অঞ্চলের জন্য বিকল্প নামও প্রচলিত আছে যেমন "পাখতুনখোয়া" (), "রোহ" (), এবং "আফগানিস্তান" (), যা ৩য় শতকের পর থেকেই প্রচলিত। পশতুনিস্তানের পূর্বে পাঞ্জাব, পশ্চিম ও উত্তরে তুর্কিভাষী অঞ্চল, উত্তরপূর্বে কাশ্মির এবং দক্ষিণে বেলুচিস্তান।  ভূগোল ইতিহাস thumb|upright|আরাকোশিয়া নামে নিবন্ধিত ৫০০ খ্রিস্টপূর্বাব্দের অঞ্চল যেখানে প্যাকটিয়ানস নামক লোক বাস করতো  ২য় খ্রিস্টপূর্বাব্দ থেকে এই অঞ্চলে পশতু জনগোষ্ঠী বসবাস করছে, যা বিভিন্ন পর্যায়ে প্রাচীন ইরানি জনগোষ্ঠী, মিডিয়ান, আকেমেনিড, গ্রীক, মৌর্যবংশ, কুশান, হেপথালাইট, সাসানীয়, আরব মুসলমান, তুর্কি, মুঘল এবং অন্য অনেকের দ্বারা শাসিত হয়েছে। সাম্প্রতিককালে, পশ্চিমা বিশ্বও এই অঞ্চলের ভাগ্য নির্ধারণে ভূমিকা রাখছে।  ৭ম শতকে আরব মুসলমানরা এই অঞ্চলে আগমনের পরে পশতুদের মধ্যে ইসলামের বিকাশ ঘটে। কিছু আরব ব্যক্তি সুলাইমান পর্বতে বসবাস শুরু করে এবং ধীরে ধীরে পশতু জাতির সঙ্গে একীভূত হয়ে যায়।  তথ্যসূত্র   বিষয়শ্রেণী:ঐতিহাসিক অঞ্চল বিষয়শ্রেণী:ইরানের দেশ ও অঞ্চল বিষয়শ্রেণী:পশতু ভাষী দেশ ও অঞ্চল বিষয়শ্রেণী:পশতু শব্দ ও বাক্যাংশ বিষয়শ্রেণী:আফগানিস্তানের অঞ্চল বিষয়শ্রেণী:পাকিস্তানের অঞ্চল বিষয়শ্রেণী:সাংস্কৃতিক অঞ্চল বিষয়শ্রেণী:বিভাজিত অঞ্চল বিষয়শ্রেণী:পুনঃসংযোজনবাদ
আলিশের অদিলভ (; জন্ম: ১৫ জুলাই ২০০১) হলেন একজন উজবেক পেশাদার ফুটবল খেলোয়াড়। তিনি বর্তমানে উজবেক ক্লাব অলিম্পিক তাশখন্দ এবং উজবেকিস্তান জাতীয় অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০২১ সালে, অদিলভ উজবেকিস্তান অনূর্ধ্ব-২১ দলের হয়ে উজবেকিস্তানের বয়সভিত্তিক পর্যায়ে অভিষেক করেছেন।   প্রারম্ভিক জীবন  আলিশের অদিলভ ২০০১ সালের ১৫ই জুলাই তারিখে উজবেকিস্তানে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  অদিলভ উজবেকিস্তান অনূর্ধ্ব-২১ এবং উজবেকিস্তান অনূর্ধ্ব-২৩ দলের হয়ে খেলার মাধ্যমে উজবেকিস্তানের প্রতিনিধিত্ব করেছেন। ২০২১ সালের ২৭শে মে তারিখে তিনি আজারবাইজান অনূর্ধ্ব-২১ দলের বিরুদ্ধে ম্যাচে উজবেকিস্তান অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3575458 অদিলভ ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত উজবেকিস্তান অলিম্পিক দলে স্থান পেয়েছেন।   তথ্যসূত্র    বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:উজবেকিস্তানি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ফুটবল ক্লাব অলিম্পিক তাশখন্দের খেলোয়াড় বিষয়শ্রেণী:উজবেকিস্তানের আন্তর্জাতিক যুব ফুটবলার বিষয়শ্রেণী:উজবেকিস্তানের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:২০২২ এশিয়ান গেমসের ফুটবলার
কার্লা ক্যাপ্পনি ওরফে দ্য লিটল ইংলিশ গার্ল (৭ ডিসেম্বর ১৯১৮ - ২৪ নভেম্বর ২০০০) ইতালীয় প্রতিরোধ আন্দোলনে অংশ নেওয়ার জন্য Gold Medal of Military Valour স্বর্ণপদক প্রাপ্ত একজন ইতালীয় রাজনীতিবিদ ছিলেন।  জীবনী কার্লা ক্যাপ্পনি রোমে বড় হয়েছেন। তিনি ছিলেন পরিবারের বড় সন্তান। ১৯৪০ সালে তার বাবা মারা যান। তিনি খনির প্রকৌশলী ছিলেন। ক্যাপ্পনিসহ তিন বোনকে কর্ম জীবনে যেতে হয়েছিল, কার্লা ক্যাপোনিকেও আইন বিষয়ে পড়াশোনা ত্যাগ করতে বাধ্য করেছিলেন। ১৯৪৩ সালের ১৯ জুলাই সান লোরেঞ্জোতে বোমা ফেলা হয়েছিল। কার্লা তার আহত মায়ের সন্ধানে পলিক্লিনিকো হাসপাতালে ছুটে এসেছিল। এরপরে সেখানে স্বেচ্ছাসেবক হিসাবে রয়ে যান। পরবর্তীকালে তিনি কমিউনিস্ট পার্টিতে যোগ দেন। এরপরে তার বন্ধুরা জিওচাচিনো গেসমুন্ডো, লুসিও লুসানা, অ্যাডেল বেই, কারলা অ্যাঞ্জেলিনী এবং মারিও লেপোরাত্তি যুক্ত হয়।  বৈবাহিক জীবন ২২ সেপ্টেম্বর ১৯৪৪ সালে ক্যাপোনি রোজারিও বেনটিগেনাকে বিয়ে করেছিলেন, যার সাথে তিনি প্রতিরোধে লড়াই করেছিলেন। ১৯৪৫ সালে, তিনি এলেনা নামে একটি কন্যা সন্তানের জন্ম দিয়েছিলেন। পরবর্তীতে ১৯৭৪ সালে এই দম্পতির তালাক হয়।  রাজনৈতিক কাজ জার্মানি যখন ইতালি দখল করার জন্য যুদ্ধ শুরু করে তিনি সেই সময় ইতালীয় কমিউনিস্ট পার্টিতে যোগ দিয়েছিলেন এবং প্রতিরোধে জড়িত হয়েছিলেন। যুদ্ধের সময় কার্লা ক্যাপ্পনি কাজ, বিভিন্ন পদক্ষেপ ও পারদর্শিতার জন্য "দ্য লিটল ইংলিশ গার্ল" নামে পরিচিত ছিলেন। তার প্রথম ও বড় পদক্ষেপের মধ্যে ছিল একটি জার্মান অফিসারকে হত্যা করা; যিনি হোটেল এক্সেলসিয়ারে থেকে শহরের প্রতিরক্ষার পরিকল্পনার ছক একটি ব্রিফকেসে বহন করছিলেন।  যুদ্ধোত্তর রাজনৈতিক কাজ ১৯৫৩ সালে তিনি ইতালীয় কমিউনিস্ট পার্টির সদস্য হিসাবে চেম্বার অফ ডেপুটিসে নির্বাচিত হয়েছিলেন। তিনি দুইবার নির্বাচিত হয়ে দায়িত্ব পালন করেছেন, ১৯৫৩ থেকে ১৯৫৮ এবং পরে ১৯৭২ থেকে ১৯৭৬ সাল পর্যন্ত। ২০০০ সালে তার মৃত্যুর আগে পর্যন্ত ইতালীয় National Association of Italian Partisans-এ দায়িত্ব পালন করেছিলেন।  তথ্যসূত্র  বিষয়শ্রেণী:১৯১৮-এ জন্ম বিষয়শ্রেণী:২০০০-এ মৃত্যু বিষয়শ্রেণী:ইতালীয় চিকিৎসক বিষয়শ্রেণী:রোমের রাজনীতিবিদ
ডেনহোম মিচেল এলিয়ট সিবিই (ইংরেজি: ; ৩১শে মে ১৯২২ - ৬ই অক্টোবর ১৯৯২) ছিলেন একজন ইংরেজ অভিনেতা। তিনি ১২০টির অধিক চলচ্চিত্র ও টেলিভিশন নাটকে কাজ করেছেন। তার কয়েকটি উল্লেখযোগ্য চলচ্চিত্র হল আলফি (১৯৬৬), রাইডারস অব দ্য লস্ট আর্ক (১৯৮১), ট্রেডিং প্লেসেস (১৯৮৩), আ রুম উইথ আ ভিউ (১৯৮৫) ও ইন্ডিয়ানা জোন্স অ্যান্ড দ্য লাস্ট ক্রুসেড (১৯৮৯)।  এলিয়ট তার কর্মজীবনের শেষ পর্যায়ে সমাদৃত হন। আ রুম উইথ আ ভিউ চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারে মনোনীত হন। তিনি ট্রেডিং প্লেসেস (১৯৮৩), আ প্রাইভেট ফাংশন (১৯৮৪) ও ডিফেন্স অব দ্য রেম (১৯৮৫) চলচ্চিত্রে অভিনয় করে টানা তিনবার শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার অর্জন করেন। তিনিই একমাত্র অভিনেতা, যিনি এই বিরল সম্মাননা অর্জন করেছেন। মার্কিন চলচ্চিত্র সমালোচক রজার ইবার্ট তাকে "সকল ব্রিটিশ চরিত্রাভিনেতাদের মধ্যে সবচেয়ে নির্ভরযোগ্য" বলে অভিহিত করেন। দ্য নিউ ইয়র্ক টাইমস তাকে "পার্শ্ব অভিনয়শিল্পীদের মধ্যে তারকা" ও "দক্ষ পর্দা-প্রভাব বিস্তারকারী" বলে অভিহিত করেন।  পুরস্কার ও মনোনয়ন একাডেমি পুরস্কার  মনোনীত: শ্রেষ্ঠ পার্শ্ব অভিনেতা - আ রুম উইথ আ ভিউ (১৯৮৬)  বাফটা পুরস্কার  মনোনীত: শ্রেষ্ঠ পার্শ্ব অভিনেতা - আ ডল্‌স হাউজ (১৯৭৩)  মনোনীত: শ্রেষ্ঠ পার্শ্ব অভিনেতা - সেন্ট জ্যাক (১৯৭৯)  মনোনীত: শ্রেষ্ঠ পার্শ্ব অভিনেতা - রাইডারস অব দ্য লস্ট আর্ক (১৯৮১)  বিজয়ী: শ্রেষ্ঠ পার্শ্ব অভিনেতা - ট্রেডিং প্লেসেস (১৯৮৩)  বিজয়ী: শ্রেষ্ঠ পার্শ্ব অভিনেতা - আ প্রাইভেট ফাংশন (১৯৮৪)  বিজয়ী: শ্রেষ্ঠ পার্শ্ব অভিনেতা - ডিফেন্স অব দ্য রেম (১৯৮৫)  মনোনীত: শ্রেষ্ঠ পার্শ্ব অভিনেতা - আ রুম উইথ আ ভিউ (১৯৮৬)  তথ্যসূত্র  বহিঃসংযোগ           বিষয়শ্রেণী:১৯২২-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:২০শ শতাব্দীর ইংরেজ অভিনেতা বিষয়শ্রেণী:ইংরেজ কণ্ঠাভিনেতা বিষয়শ্রেণী:ইংরেজ চলচ্চিত্র অভিনেতা বিষয়শ্রেণী:ইংরেজ টেলিভিশন অভিনেতা বিষয়শ্রেণী:ইংরেজ শেকসপিয়রীয় অভিনেতা বিষয়শ্রেণী:যক্ষ্মায় মৃত্যু বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী বিষয়শ্রেণী:লন্ডনের অভিনেতা বিষয়শ্রেণী:সমকামী অভিনয়শিল্পী বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:শ্রেষ্ঠ পার্শ্ব অভিনেতা বিভাগে বাফটা পুরস্কার বিজয়ী বিষয়শ্রেণী:শ্রেষ্ঠ টেলিভিশন অভিনেতার জন্য বাফটা পুরস্কার বিজয়ী বিষয়শ্রেণী:ইংল্যান্ডের এলজিবিটিকিউ অভিনয়শিল্পী বিষয়শ্রেণী:ডোনাল্ডসন পুরস্কার বিজয়ী বিষয়শ্রেণী:ইংরেজ মঞ্চ অভিনেতা বিষয়শ্রেণী:এইচআইভি/এইডস আক্রান্ত ব্যক্তি বিষয়শ্রেণী:দ্বিতীয় বিশ্বযুদ্ধে রাজকীয় বিমান বাহিনীর কর্মকর্তা
কাথরিয়া বাংলাদেশের চট্টগ্রাম জেলার বাঁশখালী উপজেলার অন্তর্গত একটি ইউনিয়ন।   আয়তন  কাথরিয়া ইউনিয়নের আয়তন ২,৭১০ একর (১০.৯৭ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী কাথরিয়া ইউনিয়নের মোট জনসংখ্যা ২০,৮৬৬ জন। এর মধ্যে পুরুষ ৯,৮৫৫ জন এবং মহিলা ১১,০১১ জন। মোট পরিবার ৩,৭৮২টি।   অবস্থান ও সীমানা  বাঁশখালী উপজেলার মধ্যাংশে কাথরিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের উত্তরে বাহারছড়া ইউনিয়ন, পূর্বে কালীপুর ইউনিয়ন ও বৈলছড়ি ইউনিয়ন, দক্ষিণে সরল ইউনিয়ন এবং পশ্চিমে বঙ্গোপসাগর অবস্থিত।   প্রশাসনিক কাঠামো  কাথরিয়া ইউনিয়ন বাঁশখালী উপজেলার আওতাধীন ৬নং (ক) ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এ ইউনিয়নের গ্রামগুলো হল:  হালিয়াপাড়া  বাগমারা  মানিকপাঠান  কাথরিয়া  পূর্ব কাথরিয়া  বরইতলী   শিক্ষা ব্যবস্থা  ২০১১ সালের আদমশুমারি অনুযায়ী কাথরিয়া ইউনিয়নের সাক্ষরতার হার ৩২.২%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৮টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  কাথরিয়া বাগমারা উচ্চ বিদ্যালয়  মাদ্রাসা ▪️আহমদিয়া নেছারিয়া মুনিরিয়া সুন্নিয়া মাদ্রাসা  ▪️শাহ মজিদিয়া সুন্নিয়া দাখিল মাদ্রাসা  বাগমারা অলি শাহ (রহ.) সুন্নিয়া দাখিল মাদ্রাসা  শাহ আমিনিয়া সুন্নিয়া মাদ্রাসা  মরহুম আব্দুল কুদ্দুস হাফেজিয়া মাদ্রাসা  ছবদর আলী নূরানী মাদ্রাসা।  প্রাথমিক বিদ্যালয়  কোটপাড়া সরকারি প্রাথমিক বিদ্যালয়  পূর্ব কাথরিয়া সরকারি প্রাথমিক বিদ্যালয়  পূর্ব বাগমারা সরকারি প্রাথমিক বিদ্যালয়  বরইতলী সরকারি প্রাথমিক বিদ্যালয়  বাগমারা সরকারি প্রাথমিক বিদ্যালয়  মধ্য কাথরিয়া সরকারি প্রাথমিক বিদ্যালয়  মানিকপাঠান সরকারি প্রাথমিক বিদ্যালয়  হালিয়াপাড়া সরকারি প্রাথমিক বিদ্যালয়  গাজ্জালি কেজি স্কুল   যোগাযোগ ব্যবস্থা  কাথরিয়া ইউনিয়নে যোগাযোগের প্রধান সড়ক বৈলছড়ি-কাথরিয়া সড়ক। প্রধান যোগাযোগ মাধ্যম সিএনজি চালিত অটোরিক্সা। এছাড়াও জলকদর ও সোনাইচরি খালের উপর রয়েছে দুইটি ব্রীজ।   খাল ও নদী  কাথরিয়া ইউনিয়নের মধ্য দিয়ে বয়ে চলেছে জলকদর খাল এবং উত্তর পাশে সোনাইছড়ি খাল।   জনপ্রতিনিধি   বর্তমান চেয়ারম্যান: আলহাজ্ব ইবনে আমিন   আরও দেখুন   বাঁশখালী উপজেলা  বাঁশখালী থানা  চট্টগ্রাম জেলা   তথ্যসূত্র   বিষয়শ্রেণী:বাঁশখালী উপজেলার ইউনিয়ন
ভারতের সংযুক্ত কমিউনিস্ট পার্টি (ইউসিপিআই), ভারতের একটি রাজনৈতিক দল। এটি ১৯৮৯ সালে গঠিত হয়েছিল যখন Com এর নেতৃত্বে ভারতীয় কমিউনিস্ট পার্টি। মোহিত সেন সহ কম রমেশ সিনহা, এম. কল্যাণসুন্দরম, কে. মানিকম, ডি. পান্ডিয়ান এবং এসইউ। পালানিসামি; এস এ ডাঙ্গে এবং রোজা দেশপান্ডের নেতৃত্বে অল ইন্ডিয়া কমিউনিস্ট পার্টি ; এবং কমিউনিস্ট পার্টি অব পাঞ্জাবের নেতৃত্বাধীন কমিউনিস্ট পার্টি। ওয়াধাওয়া রাম এবং সুখিন্দর সিং ধালিওয়াল ; তাদের গঠন একীভূত করার সিদ্ধান্ত নেয় এবং কমিউনিস্টদের জাতীয় সম্মেলন আহ্বান করে।  ১৯৮৯ সালের মে মাসে তামিলনাড়ুর সালেমে প্রতিষ্ঠাতা সম্মেলন অনুষ্ঠিত হয়। তামিলনাড়ু, অন্ধ্রপ্রদেশ, পশ্চিমবঙ্গ, উড়িষ্যা, আসাম, বিহার, উত্তর প্রদেশ, দিল্লি, হিমাচল প্রদেশ, পাঞ্জাব, মহারাষ্ট্র, গোয়া এবং কেরালার প্রতিনিধিরা মিলিত হন এবং ভারতের ইউনাইটেড কমিউনিস্ট পার্টি গঠনের ঘোষণা দেন। এসএ ডাঙ্গে এবং মোহিত সেন যথাক্রমে নবগঠিত কেন্দ্রীয় কমিটির চেয়ারম্যান ও সাধারণ সম্পাদক নির্বাচিত হন। সাদাঙ্গে, মোহিত সেন, রমেশ সিনহা, রোজা দেশপান্ডে, ডি. পান্ডিয়ান, কে এম সুন্দরম, সুখিন্দর সিং, the Hindhu, 19 February 2009 কে মানিকম, কেশব সাচান এবং শ্যাম নারায়ণ তিওয়ারি রাজনৈতিক কমিটির সদস্য নির্বাচিত হন। Glimpses of the history-Indian Communist Movement(1925-1995) page 43 1st para,by Mohit Sen প্রবীণ কমিউনিস্ট নেতা মোহিত সেন 2003 সালে তার মৃত্যুর আগ পর্যন্ত দলের সাধারণ সম্পাদক ছিলেন Financial Express - Veteran Communist Leader Mohit Sen Passes Away  ইউসিপিআই ভারতীয় কমিউনিস্ট এবং গণতান্ত্রিক সমাজতন্ত্রের কনফেডারেশনে অংশগ্রহণ করে।    তথ্যসূত্র   বিষয়শ্রেণী:ভারতের সাম্যবাদী দল বিষয়শ্রেণী:১৯৮৯-এ প্রতিষ্ঠিত রাজনৈতিক দল
আল-জাওয়ালি মসজিদ অথবা আমির সানজার আল-জাউলি মসজিদ () হেবরন, ফিলিস্তিনে একটি মসজিদ, যা হেবরনের পুরোনো শহরের দক্ষিণ-পশ্চিম কোণায়, এবং এটি ইব্রাহিমী মসজিদ (প্যাট্রিয়ার্কদের গুহা) অভয়ারণ্যের এক অংশ।Dandis, Wala. হেবরনের ইতিহাস। ৭ নভেম্বর ২০১১। ২৩ এপ্রিল ২০২২ তারিখে সংগৃহীত  আল-জাওয়ালি মসজিদটিকে ইব্রাহিমি মসজিদ অভয়ারণ্যের সাথে সংযুক্ত করা হয়েছিল এবং এটি এর বিন্যাসের একটি অবিচ্ছেদ্য অংশ, এই কাঠামোর ঘেরের উত্তর-পূর্ব দেয়ালের সীমানা।Al-Nathseh, Yusuf. হারাম আল-ইব্রাহিমী. ইসলামী শিল্প আবিষ্কার করুন মিউজিয়াম উইথ নো ফ্রন্টিয়ারস. ২০০৪–২০১২. ২৩ এপ্রিল ২০২২ তারিখে সংগৃহীত আল-জাওয়ালি মসজিদের বাকি দিকগুলো পাথর দিয়ে কাটা হয়েছে এবং মসজিদটি বাহিরের থেকে দৃশ্যমান নয়। আল-জাওয়ালি এবং ইব্রাহিমী মসজিদগুলি পরের মসজিদের প্রার্থনা কক্ষের সমান্তরালে চলমান একটি গিরিপথ দ্বারা একে অপরের সাথে সংযুক্ত।  মসজিদটি বড় পাথরের স্তম্ভ দ্বারা সমর্থিত ছেদকারী ভল্ট সহ তিনটি তোরণ নিয়ে গঠিত। প্রতিটি খিলানযুক্ত পথ একটি গম্বুজ দিয়ে ঢাকানো হয় আচ্ছাদিত। মুকারনাস নকশা এবং মোজাইক জানালা দিয়ে সাজানো পাথরের গম্বুজ নামাজ ঘরের মাঝখানের উপরে অবস্থিত। আল-জাওয়ালি মসজিদের দক্ষিণ-পূর্ব অংশে কিবলা দেওয়ালের মিহরাব মসজিদের দেয়ালের পাথরে খোদাই করা হয়েছে এবং মার্বেল পাথর দিয়ে রঙিন খোদাই করা হয়েছে। মিহরাবটির কাছে একটি অর্ধ-গম্বুজও আছে যেটিও মার্বেল দিয়ে সজ্জিত।   ইতিহাস  গাজা এবং ফিলিস্তিনের মামলুক রাজ্যপাল সানজার আল-জাউলির নির্দেশে আল-জাওয়ালি মসজিদ নির্মাণ করা হয়, ১৩১৮ এবং ১৩২০ সালের মধ্যে আন-নাসির মোহাম্মদের সালতানাতের সময়। আল-জাউলি, যার জন্য মসজিদটির নাম দেওয়া হয়, ইব্রাহিমি মসজিদ ব্যবহার করে উপাসকদের থাকার জন্য নামাজের জায়গা বড় করার জন্য এটিকে নির্মাণ করেছে। মসজিদটি আলেপাইন স্থাপত্য নকশায় নির্মিত। ১৫তম-শতাব্দীর মিশরী ইতিহাসবিদ আল-মাক্বরিজি উল্লেখ করেন যে মসজিদটির সিলিং "সুন্দরভাবে সজ্জিত পাথর" দিয়ে বানানো হয়েছে।শ্যারন, ২০০৯, পৃষ্ঠা ৮৮  ইংরেজি পাদরী আর্থার পেনরিন স্ট্যানলি দাবি করেন যে মসজিদটি ইহুদার সমাধির উপর নির্মাণ করা হয়েছিল, যা প্রক্রিয়ায় ধ্বংস হয়ে গেছে।স্ট্যানলি, আর্থার পেনরিন. Lectures on the history of the Jewish church, খণ্ড ১। জে মারে, ১৮৬৫। পৃষ্ঠা ৫০৩   তথ্যসূত্র    আরও পড়া       (শারোন, ২০১৩, পৃষ্ঠা ১০৫ ff)  বিষয়শ্রেণী:১৩২০-এ সম্পন্ন মসজিদ বিষয়শ্রেণী:১৪শ শতাব্দীর মসজিদ বিষয়শ্রেণী:হেবরনের মসজিদ বিষয়শ্রেণী:ফিলিস্তিন রাষ্ট্রে মামলুক স্থাপত্য
thumb|right|150px|গোলীয় পৃষ্ঠে একটি জিওডেসিক ত্রিভুজ। মহাবৃত্তীয় বৃত্তচাপই ভূমিতিক বক্ররেখা তথা জিওডেসিক।  ব্যবকলনীয় জ্যামিতিতে ভূমিতিক বক্ররেখা বা জিওডেসিক বলতে কোন বক্র পৃষ্ঠতলেDefinition of geodesic in English , অক্সফোর্ড ডিকশনারিDefinition of geodesic (Entry 1 of 2), মেরিয়াম-ওয়েবস্টার অথবা খুব সাধারণভাবে কোন রেইম্যানীয় বহুভাঁজে দুটি বিন্দুর মধ্যে ক্ষুদ্রতম পথের বক্রতাকে মোটামুটিভাবে বোঝানো হয়।  "ভূমিতিক বক্ররেখা" শব্দটি ভূগণিত (Geodesy) থেকে এসেছে যার অর্থ পৃথিবীর আকার ও আকৃতির পরিমাপ সংক্রান্ত বিজ্ঞান। ব্যুৎপত্তিগতভাবে, পৃথিবী পৃষ্ঠের দুটি বিন্দুর মধ্যে ক্ষুদ্রতম (দ্রুততম বা সবচেয়ে কম দূরত্বের) পথকে ভূমিতিক বক্ররেখা বা জিওডেসিক বলা হত। গোলীয় পৃথিবীর ক্ষেত্রে ভূমিতিক বক্ররেখা বা জিওডেসিক হল একটি মহাবৃত্তের অংশবিশেষ (রেখাংশ)।  রেইম্যানীয় বহুভাঁজ বা উপবহুভাজে জিওডেসিককে ভূগাণিতিক বক্রতাবিহীন বৈশিষ্ট্য সম্পন্ন গণ্য করা হয়। অর্থাৎ জিওডেসিককের ভূগাণিতিক বক্রতা বিলোপের বা অগ্রাহ্য করার গুণ রয়েছে। আরও সহজভাবে অ্যাফাইন সংযোগের আলোকে জিওডেসিককে এভাবে সংজ্ঞায়িত করা যায়, "জিওডেসিক হল এমনই এক বক্ররেখা যার স্পর্শীয় ভেক্টরসমূহকে এটি বরাবর স্থানান্তরিত করা হলে সেগুলো এর সমান্তরালভাবে গমন করে।" কোন রিমানীয় মেট্রিকের লেভি-সিভিটা সংযোগে এই সংজ্ঞাটি প্রয়োগ করলে পূর্বোক্ত ধারণাটি পাওয়া যাবে।  তথ্যসূত্র  বিষয়শ্রেণী:বক্ররেখা বিষয়শ্রেণী:ভূমিতিক বক্ররেখা (গণিত) বিষয়শ্রেণী:ব্যবকলনীয় জ্যামিতি
স্লোভাক ফুটবল অ্যাসোসিয়েশন (, ; এছাড়াও সংক্ষেপে এসএফজেড এবং এসএফএ নামে পরিচিত) হচ্ছে স্লোভাকিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৮ সালের ৪ঠা নভেম্বর তারিখে প্রতিষ্ঠিত হয়েছে। এটি মূলত ১৯৩৯ সালে ফিফার সদস্য হয়ে ওঠে, তবে দ্বিতীয় বিশ্বযুদ্ধের পরে তা ছিন্ন করার কারণে চেক প্রজাতন্ত্র এবং স্লোভাকিয়া ফুটবল প্রতিযোগিতা একত্রে গঠিত হয়েছিল এবং জাতীয় দলগুলোর ক্ষেত্রেও তা প্রযোজ্য ছিল। পরবর্তীতে প্রতিষ্ঠার ৫৬ বছর পর পুনরায় ফুটবলের সর্বোচ্চ সংস্থা ফিফার সদস্যপদ লাভ করে। অন্যদিকে, চেকোস্লোভাকিয়া ভেঙে যাওয়ার পরে ১৯৯৩ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর স্লোভাকিয়ার রাজধানী ব্রাতিস্লাভায় অবস্থিত।  এই সংস্থাটি স্লোভাকিয়ার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে স্লোভাক সুপার লিগা, স্লোভাক নারী প্রথম লীগ, স্লোভাক কাপ এবং স্লোভাক সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে স্লোভাক ফুটবল অ্যাসোসিয়েশনের সভাপতির দায়িত্ব পালন করছেন ইয়ান কোভাচিক এবং সাধারণ সম্পাদকের দায়িত্ব পালন করছেন পেতের পালেনচিক।  জাতীয় দল স্লোভাক ফুটবল অ্যাসোসিয়েশন স্লোভাকিয়া জাতীয় ফুটবল দলের সকল কাজ পরিচালনা করে, পাশাপাশি অনূর্ধ্ব-২১, অনূর্ধ্ব-১৯, অনূর্ধ্ব-১৮, অনূর্ধ্ব-১৭, অনূর্ধ্ব-১৬ এবং অনূর্ধ্ব-১৫ দলের সকল কাজ দেখভাল করে। এটির পাশাপাশি এটি স্লোভাকিয়া মহিলা জাতীয় ফুটবল দলও সংগঠিত করে।  চেকোস্লোভাকিয়া ভেঙে যাওয়ার পর থেকে স্লোভাকিয়া দুটি বড় টুর্নামেন্টে খেলেছে: ২০১০ ফিফা বিশ্বকাপ এবং ২০১৬ উয়েফা ইউরো, উভয়েই প্রতিযোগিতায় তারা শেষ ১৬-এ পৌঁছেছিল। স্লোভাকিয়া ২০০০ গ্রীষ্মকালীন অলিম্পিক ফুটবল টুর্নামেন্টেও প্রতিনিধিত্ব করেছিল, যেখানে তারা গ্রুপ-পর্বেই বিদায় নিয়েছিল, তাদের অনূর্ধ্ব-২১ দল ২০০০ উয়েফা ইউরোপীয় অনূর্ধ্ব-২১ চ্যাম্পিয়নশিপের সেমিফাইনাল খেলেছিল, যা স্লোভাকিয়া আয়োজন করেছিল। ২০১৭ সাল পর্যন্ত তারা আর কোন চ্যাম্পিয়নশিপে অংশগ্রহণ করেনি।  কর্মকর্তা   অবস্থান  নাম সভাপতি  ইয়ান কোভাচিক সহ-সভাপতি  রিচার্ড হাভরিলা সাধারণ সম্পাদক  পেতের পালেনচিক কোষাধ্যক্ষ  মার্সেল কোরিনেক গণমাধ্যম এবং যোগাযোগ পরিচালক  মনিকা ইয়ুরিগোভা প্রযুক্তিগত পরিচালক  স্তেফান তারকোভিচ ফুটসাল সমন্বয়কারী  মারেক কোভাচিক জাতীয় দলের কোচ (পুরুষ)  পাভেল হাপাল জাতীয় দলের কোচ (নারী)  পেতের কোপুন রেফারি সমন্বয়কারী  ভ্লাদিমির মেদভেদ  তথ্যসূত্র  বহিঃসংযোগ       ফিফা-এ স্লোভাক ফুটবল অ্যাসোসিয়েশন    উয়েফা-এ স্লোভাক ফুটবল অ্যাসোসিয়েশন   বিষয়শ্রেণী:স্লোভাক ফুটবল অ্যাসোসিয়েশন বিষয়শ্রেণী:১৯৩৮-এ স্লোভাকিয়া-এ প্রতিষ্ঠিত বিষয়শ্রেণী:১৯৩৮-এ প্রতিষ্ঠিত ক্রীড়া সংস্থা বিষয়শ্রেণী:স্লোভাকিয়ার ক্রীড়া নিয়ন্ত্রণ সংস্থা বিষয়শ্রেণী:স্লোভাকিয়ার ফুটবল পরিচালনা পরিষদ বিষয়শ্রেণী:উয়েফার সদস্য বিষয়শ্রেণী:স্লোভাকিয়ায় ফুটবল
ভদ্রকালীমন্দির পশ্চিমবঙ্গের জলপাইগুড়ি জেলার পাণ্ডাপাড়া নামক স্থানে অবস্থিত একটি প্রাচীন কালী মন্দির।  বিবরণ ১৬৯৩ খ্রিষ্টাব্দে কোচবিহারের রাজা রূপনারায়ণ এই মন্দির প্রতিষ্ঠা করেন বলে মত থাকলেও অন্যমতে বৈকুণ্ঠপুরের রাজা দর্পদেব এই বিগ্রহের প্রতিষ্ঠাতা ছিলেন বলে মনে করা হয়। দেবীমূর্তি মাটি তৈরী। দেবীবিগ্রহের পদতলে শিবের বদলে সাপের মূর্তি বর্তমান। এই বিগ্রহ লোলজিহ্বা নন।তিন তীর্থে, শিবশঙ্কর ভারতী, সাহিত্যম্‌, ১৮বি, শ্যামাচরণ দে স্ট্রিট, কলকাতা-৭৩, প্রথম প্রকাশ- ১৮ই জানুয়ারী, ২০০১   তথ্যসূত্র   বিষয়শ্রেণী:পশ্চিমবঙ্গের কালীমন্দির বিষয়শ্রেণী:জলপাইগুড়ি জেলার হিন্দু মন্দির বিষয়শ্রেণী:১৭শ শতাব্দীর হিন্দু মন্দির
প্রেম মাথুর হলেন প্রথম ভারতীয় বাণিজ্যিক নারী পাইলট। তিনি ডাক্কান এয়ারওয়েজের মাধ্যমে তার বিমান চালনা শুরু করেন। ১৯৪৭ সালে তিনি বাণিজ্যিক বিমান চালনার লাইসেন্স পান। ১৯৪৯ সালে তিনি জাতীয় বিমান রেসে জয়লাভ করেন।  জীবনী মাথুর ১৯১০ সালের ১৭ জানুয়ারি জন্মগ্রহণ করেন।  ১৯৪৭ সালে ডাক্কান এয়ারওয়েজের মাধ্যমে কর্মজীবন শুরুর আগে তিনি ৮টি বিমান সংস্থা থেকে প্রত্যাখ্যান হয়েছিলেন। ২৮ বছর বয়সে তিনি প্রথম ভারতীয় নারী হিসেবে বণিজ্যিক বিমান চালনা শুরু করেন। তিনি এলাহাবাদ ফ্লাইং ক্লাব থেকে তার বিমান চালনা লাইসেন্স গ্রহণ করেন। কো-পাইলট হিসেবে তিনি প্রথম বিমান চালনা করেন। পাইলট হিসেবে তিনি ইন্দিরা গান্ধী, লাল বাহাদুর শাস্ত্রীসহ বেশ কিছু উল্লেখযোগ্য ব্যক্তিদেরও বহন করেছেন।  তার পূর্ণ অভিজ্ঞতা থাকা সত্ত্বে ডাক্কান এয়ারওয়েজে তাকে পূর্ণ ককপিট নিয়ন্ত্রণ দেওয়া হয়নি। ডাক্কান থেকে তিনি দিল্লীতে জি.ডি. বিরালাতে ব্যক্তিগত জেট পাইলট হিসেবে কাজ করেন। ১৯৫৩ সালে ভারতীয় এয়ারলাইন্সে যোগদান করেন ও সেখানেই পরবর্তীতে কর্মজীবন শেষ করেন।  ১৯৪৯ সালে তিনি জাতীয় বিমান রেসে জয়লাভ করেন।  ব্যক্তিগত জীবন মাথুর উত্তর প্রদেশের এলাহাবাদের হরি কৃষ্ণ মাথুরকে বিয়ে করেন। এবং তাদের ছয় সন্তান রয়েছে। ১৯৯২ সালের ২২ ডিসেম্বর মাথুর ৮২ বছর বয়সে মৃত্যুবরণ করেন।  তথ্যসূত্র  বিষয়শ্রেণী:১৯৯২-এ মৃত্যু বিষয়শ্রেণী:১৯১০-এ জন্ম বিষয়শ্রেণী:বাণিজ্যিক বৈমানিক বিষয়শ্রেণী:২০শ শতাব্দীর ভারতীয় নারী বিষয়শ্রেণী:২০শ শতাব্দীর ভারতীয় ব্যক্তি
আলগী দুর্গাপুর উত্তর বাংলাদেশের চাঁদপুর জেলার অন্তর্গত হাইমচর উপজেলার একটি ইউনিয়ন।   আয়তন  আলগী দুর্গাপুর উত্তর ইউনিয়নের আয়তন ৫,০০৩ একর।   জনসংখ্যার উপাত্ত  ২০১১ সালের পরিসংখ্যান অনুযায়ী আলগী দুর্গাপুর উত্তর ইউনিয়নের জনসংখ্যা ২৯,০১৩ জন। এর মধ্যে পুরুষ ১৩,৬৬৯ জন এবং মহিলা ১৫,৩৪৪ জন। মোট পরিবার ৬,৫৪৭টি।   অবস্থান ও সীমানা  হাইমচর উপজেলার সর্ব-উত্তরে আলগী দুর্গাপুর উত্তর ইউনিয়নের অবস্থান। উপজেলা সদর থেকে এ ইউনিয়নের দূরত্ব ২ কিলোমিটার। এ ইউনিয়নের পশ্চিমে গাজীপুর ইউনিয়ন ও আলগী দুর্গাপুর দক্ষিণ ইউনিয়ন, দক্ষিণে আলগী দুর্গাপুর দক্ষিণ ইউনিয়ন, পূর্বে ফরিদগঞ্জ উপজেলার গোবিন্দপুর দক্ষিণ ইউনিয়ন এবং উত্তরে চাঁদপুর সদর উপজেলার চান্দ্রা ইউনিয়ন অবস্থিত।   ইতিহাস  ১৯৫৯ সালের পূর্বে ১৩টি মৌজার সমন্বয়ে গঠিত ছিল আলগী দুর্গাপুর ইউনিয়ন। ১৯৫৯ সালে মৌলিক গণতন্ত্র আদেশ জারীর পর ৭টি মৌজা নিয়ে ২নং আলগী দুর্গাপুর উত্তর ইউনিয়ন এবং বাকি ৬টি মৌজা নিয়ে ৩নং আলগী দুর্গাপুর দক্ষিণ ইউনিয়ন পরিষদ গঠিত হয়।   প্রশাসনিক কাঠামো  আলগী দুর্গাপুর উত্তর ইউনিয়ন হাইমচর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম হাইমচর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ। এ ইউনিয়নের গ্রামগুলো হল:  নয়নী লক্ষ্মীপুর  ভিংগুলিয়া  কমলাপুর  উত্তর আলগী  ছোট লক্ষ্মীপুর  মহজমপুর  লামচরি   শিক্ষা ব্যবস্থা  ২০১১ সালের পরিসংখ্যান অনুযায়ী আলগী দুর্গাপুর উত্তর ইউনিয়নের সাক্ষরতার হার ৫৫.২%। এ ইউনিয়নে ৩টি মাধ্যমিক বিদ্যালয়, ৩টি দাখিল মাদ্রাসা, ১৪টি প্রাথমিক বিদ্যালয় ও ৩টি অন্যান্য মাদ্রাসা রয়েছে।   শিক্ষা প্রতিষ্ঠান  মাধ্যমিক বিদ্যালয়  কেভিএন উচ্চ বিদ্যালয়  দুর্গাপুর উচ্চ বিদ্যালয়  বাজাপ্তী রমনী মোহন উচ্চ বিদ্যালয়  মাদ্রাসা  গাজীর বাজার দারুসসুন্নাত ছালেহীয়া দ্বীনিয়া মাদ্রাসা  আলগী বাজার আলিম সিনিয়র মাদ্রাসা  কমলাপুর দাখিল মাদ্রাসা  জামিলিয়া মহিলা দাখিল মাদ্রাসা  লামচরি দাখিল মাদ্রাসা  ছোট লক্ষ্মীপুর হাফেজিয়া মাদ্রাসা  নয়ানী লক্ষ্মীপুর কাছেমুল উলুম মাদ্রাসা  পশ্চিম ভিংগুলিয়া হাফেজিয়া মাদ্রাসা  শাহজালাল হাফিজিয়া মাদ্রাসা  হাইমচর কারিমিয়া ইসলামিয়া হাফিজিয়া মাদ্রাসা   প্রাথমিক বিদ্যালয়  কমলাপুর সরকারি প্রাথমিক বিদ্যালয়  খুদিয়া বাজাপ্তী সরকারি প্রাথমিক বিদ্যালয়  ছোট লক্ষ্মীপুর সরকারি প্রাথমিক বিদ্যালয়  দক্ষিণ কমলাপুর রেজিস্টার্ড প্রাথমিক বিদ্যালয়  দুর্গাপুর সরকারি প্রাথমিক বিদ্যালয়  নয়নী লক্ষ্মীপুর সরকারি প্রাথমিক বিদ্যালয়  পশ্চিম চর কৃষ্ণপুর সরকারি প্রাথমিক বিদ্যালয়  পূর্ব চর কৃষ্ণপুর মডেল সরকারি প্রাথমিক বিদ্যালয়  পূর্ব ভিংগুলিয়া সরকারি প্রাথমিক বিদ্যালয়  বাজাপ্তী সরকারি প্রাথমিক বিদ্যালয়  ভিংগুলিয়া সরকারি প্রাথমিক বিদ্যালয়  মধ্য ভিংগুলিয়া সরকারি প্রাথমিক বিদ্যালয়  মহজমপুর সরকারি প্রাথমিক বিদ্যালয়  রশিদিয়া কমিউনিটি প্রাথমিক বিদ্যালয়।   যোগাযোগ ব্যবস্থা  আলগী দুর্গাপুর উত্তর ইউনিয়নে সড়ক ও নৌ উভয় পথে যোগাযোগ করা যায়।   ধর্মীয় উপাসনালয়  আলগী দুর্গাপুর উত্তর ইউনিয়নে ১৭টি মসজিদ, ৬টি ঈদগাহ ও ২টি মন্দির রয়েছে।   খাল ও নদী  আলগী দুর্গাপুর উত্তর ইউনিয়নের পশ্চিম পাশে মেঘনা নদী বয়ে চলেছে। মেঘনার ভাঙ্গনে ইউনিয়নটির লামচরি গ্রামের অধিকাংশ জমি নদীগর্ভে বিলীন হয়ে যায়। ২০১৪ সালে নদী রক্ষা বাঁধ দেওয়া হয়েছে।   হাট-বাজার    গাজীর বাজার  আনন্দ বাজার  চৌধুরী বাজার  ঢেলের বাজার  রায়ের বাজার  আলগী বাজারের একাংশ  বাংলাবাজারের একাংশ।   আরও দেখুন   হাইমচর উপজেলা  হাইমচর থানা  চাঁদপুর জেলা   তথ্যসূত্র    বহিঃসংযোগ   বিষয়শ্রেণী:হাইমচর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ